Source: https://www.riigiteataja.ee/akt/426012018001?leiaKehtiv
Timestamp: 2020-08-11 07:24:51+00:00
Document Index: 5121848

Matched Legal Cases: ['§ 3', '§ 4', '§ 5', '§ 6', '§ 8', '§ 9', '§ 10', '§ 11', '§ 12', '§ 13', '§ 14', '§ 15', '§ 16', '§ 17', '§ 18', '§ 19', '§ 20', '§ 21', '§ 22', '§ 23', '§ 73', '§ 9', '§ 3', '§ 4', '§ 5', '§ 6', '§ 8', '§ 9', '§ 10', '§ 11', '§ 12', '§ 14', '§ 16', '§ 17', '§ 18', '§ 19', '§ 20', '§ 21', '§ 22', '§ 23']

Põlva valla haridusasutuste hoolekogude moodustamise kord ja töökord – Riigi Teataja
Põlva valla haridusasutuste hoolekogude moodustamise kord ja töökord
Põlva valla haridusasutuste hoolekogude moodustamise kord ja töökord - sisukord
§ 3 Vanemate esindaja valimine
§ 4 Hoolekogu asendusliikme valimine
§ 5 Kooli vilistlaste esindaja valimine
§ 6 Kooli toetava organisatsiooni esindaja valimine
§ 8 Lasteaia õpetajate esindaja valimine
§ 9 Kooli õppenõukogu esindaja valimine
§ 10 Põlva valla esindaja nimetamine
§ 11 Hoolekogu moodustamine ja koosseisu kinnitamine
§ 12 Hoolekogu liikme õigused ja volitused
§ 13 Hoolekogu koosseisu muutmine
§ 14 Hoolekogu ülesanne
§ 15 Hoolekogu töövorm ja tegevuse planeerimine
§ 16 Hoolekogu juhtimine
§ 17 Hoolekogu korraline koosolek
§ 18 Hoolekogu erakorraline koosolek
§ 19 Koosoleku läbiviimine
§ 20 Koosoleku protokoll
§ 21 Hoolekogu otsuste vastuvõtmine ja täitmine
§ 22 Otsuse vastuvõtmine side- või infotehnoloogiliste vahendite kaudu
§ 23 Aruandlus
RT IV, 26.01.2018, 1
Vastu võetud 17.01.2018 nr 1
Määrus kehtestatakse põhikooli- ja gümnaasiumiseaduse § 73 lõike 1 ja koolieelse lasteasutuse seaduse § 9 lõike 2 punkti 5 alusel.
(1) Põlva valla haridusasutuste hoolekogu moodustamise kord ja töökord (edaspidi kord) reguleerib Põlva valla munitsipaalpõhikooli (edaspidi kool) ja koolieelse munitsipaallasteasutuse (edaspidi lasteaed, mõlemad koos haridusasutused) hoolekogusse liikmete valimist, nende volitusi, hoolekogude koosseisude kinnitamist, hoolekogude töökorralduse põhimõtteid ja aruandlust.
(2) Hoolekogu juhindub oma tegevuses käesolevast korrast, haridusasutuse põhimäärusest, Põlva valla õigusaktidest ning teistest haridusasutuste hoolekogu tegevust reguleerivatest õigusaktidest.
(1) Kooli hoolekogusse kuuluvad Põlva valla, õppenõukogu, vanemate, vilistlaste ning kooli toetavate organisatsioonide esindajad, kusjuures vanemate, vilistlaste ja kooli toetavate organisatsioonide esindajad moodustavad enamuse kooli hoolekogu koosseisust. Kui koolis on moodustatud õpilasesindus, kuulub hoolekogu koosseisu täiendavalt õpilasesinduse nimetatud esindaja.
(2) Lasteaia hoolekogusse kuuluvad õpetajate esindaja, iga rühma vanemate esindaja ja Põlva valla esindaja.
(3) Vanemate, vilistlaste, kooli toetavate organisatsioonide ja Põlva valla esindajaks ei tohi olla sama haridusasutuse töötaja.
(4) Haridusasutuse direktor otsustab käesolevas korras lubatud piirides hoolekogu struktuuri, hoolekogu liikmete arvu ja asendusliikmete vajaduse, õpilaste esindaja valimise korraldamise ning algatab esindajate valimise.
§ 3. Vanemate esindaja valimine
(1) Kooli iga kooliastme õpilaste vanemad valivad iga kooliastme kohta üks kuni kolm esindajat, arvestades kooli direktori ettepanekut hoolekogu liikmete arvu kohta.
(2) Lasteaia iga rühma laste vanemad valivad hoolekogusse oma esindaja.
(3) Vanemate esindajaks ei või olla isik, kes on samas haridusasutuses valitud teise rühma, teiste vanemate või teise huvigrupi esindajaks.
(4) Kui esindaja valitakse kauemaks kui ühe hoolekogu koosseisu volituste ajaks, määratakse esindaja valimisel tema esindajaks olemise tähtaeg (volituse aeg).
(5) Vanemate esindaja valitakse vanemate koosolekul hääletamise teel. Kandidaadi võib üles seada iga vanem. Kandidaadiks võib olla üles seatud iga vanem. Esindaja valimine otsustatakse lihthäälteenamusega.
(6) Vanemate esindaja valimine ja vajadusel tema volituse aeg protokollitakse.
(7) Vanemate esindaja esindab hoolekogus esindatavate arvamusi, mille selgitab välja enda valitud viisil.
§ 4. Hoolekogu asendusliikme valimine
(1) Haridusasutuse direktori ettepanekul võivad vanemad valida vanemate esindajana hoolekogusse valitud isikule (põhiliige) asendusliikme. Asendusliige valitakse põhiliikme valimisega samas korras.
§ 5. Kooli vilistlaste esindaja valimine
(1) Vilistlased, kes tegutsevad organiseerunult, võivad valida hoolekogusse oma esindaja, kui kooli direktor on neile teinud vastava ettepaneku.
§ 6. Kooli toetava organisatsiooni esindaja valimine
(1) Õpilasesindus või õpilaskond valib hoolekogusse õpilaste esindaja või esindajad, arvestades kooli direktori ettepanekut hoolekogu liikmete arvu kohta. Kui esindaja valitakse kauemaks kui ühe hoolekogu koosseisu volituste ajaks, määratakse esindaja valimisel tema volituse aeg.
(4) Õpilaskonna esindaja selgub valimistulemuste alusel. Kooli direktor kinnitab vajadusel õpilaskonna esindaja valimise täpsema korra.
§ 8. Lasteaia õpetajate esindaja valimine
(1) Lasteaia õpetajate esindaja valitakse pedagoogilise nõukogu koosolekul. Kui esindaja valitakse kauemaks ajaks kui ühe hoolekogu koosseisu volituste ajaks, määratakse esindaja valimisel tema volituse aeg.
(2) Õpetajate esindaja valitakse hääletamise teel. Lasteaia õpetajate esindajaks võib olla lasteaia iga õpetaja, välja arvatud õpetaja, kelle töölepingujärgne ülesanne on asendada direktorit tema eemal viibimise ajal. Kandidaadi võib üles seada iga koosolekust osavõttev õpetaja. Esindaja valimine otsustatakse lihthäälteenamusega.
(3) Õpetajate esindaja valimine ja vajadusel tema volituse aeg protokollitakse.
§ 9. Kooli õppenõukogu esindaja valimine
(1) Kooli õppenõukogu valib hoolekogusse nimetamiseks oma esindaja või esindajad, arvestades direktori ettepanekut hoolekogu liikmete arvu kohta. Kui esindaja valitakse kauemaks kui ühe hoolekogu koosseisu volituste ajaks, määratakse esindaja valimisel tema volituse aeg.
(2) Ühe asutusena tegutseva põhikooli ja lasteaia õppenõukogu valib vähemalt kaks esindajat, kellest üks esindab põhikooli ja teine lasteaia õpetajaid.
(3) Kooli õppenõukogu esindajaks võib olla kooli iga õpetaja, välja arvatud õpetaja, kelle töölepingujärgne ülesanne on asendada kooli direktorit tema eemal viibimise ajal. Õppenõukogu esindaja valitakse hääletamise teel. Kandidaadi võib üles seada iga õppenõukogu koosolekul osalev õpetaja. Esindaja valimine otsustatakse lihthäälteenamusega.
(4) Õppenõukogu esindaja valimine ja vajadusel tema volituse aeg protokollitakse.
§ 10. Põlva valla esindaja nimetamine
(1) Põlva valla esindaja kooli hoolekogusse nimetab Põlva Vallavolikogu volikogu liikme volituste kehtivuse ajaks.
(2) Põlva valla esindaja lasteaia hoolekogusse nimetab Põlva Vallavalitsus (edaspidi vallavalitsus).
§ 11. Hoolekogu moodustamine ja koosseisu kinnitamine
(1) Haridusasutuse direktor esitab vallavalitsusele igal õppeaastal hiljemalt 10. oktoobriks hoolekogusse valitud esindajate nimekirja.
(2) Vallavalitsus kinnitab igaks õppeaastaks haridusasutuse hoolekogu koosseisu kahe nädala jooksul pärast esindajate nimekirja saamist.
§ 12. Hoolekogu liikme õigused ja volitused
(1) Hoolekogu liikmel on õigus:
1) saada ülevaade haridusasutuse õppe- ja kasvatustegevusest, majanduslikust seisust ning raha kasutamisest;
2) saada informatsiooni haridusasutuse majandusliku seisundi olulisest halvenemisest ja järelevalveasutuse tehtud ettekirjutustest;
3) saada haridusasutuse direktorilt ja vallavalitsuselt oma tööks vajalikku informatsiooni;
4) teha vajadusel vallavalitsusele ettepanek järelevalve teostamiseks haridusasutuse tegevuse üle;
5) kaasata vajadusel hoolekogu töösse arutatavate küsimuste analüüsimiseks ja eksperthinnangute andmiseks vastava ala asjatundjaid ning eksperte.
1) vanemate esindajaks valitud vanema lapse väljaarvamisel haridusasutuse laste/õpilaste nimekirjast;
2) vanemate, vilistlaste ja kooli toetava organisatsiooni esindajaks valitud isiku tööleasumisel haridusasutuses, mille hoolekogu liige ta on;
3) uue esindaja valimisel esindatavate poolt;
4) esindajaks valitud õpetaja töösuhte lõppemisel;
5) esindajaks valitud õpilase väljaarvamisel koolist;
6) organisatsiooni, mida esindaja esindab, tegevuse lõppemisel;
7) esindaja ebaväärika käitumise või haridusasutuse mainet kahjustava tegevuse korral või;
8) esindaja surma korral.
Hoolekogu liikme volituse ennetähtaegsel lõppemisel teavitab haridusasutuse direktor sellest vallavalitsust ning esitab vallavalitsusele taotluse hoolekogu koosseisu muutmiseks.
§ 14. Hoolekogu ülesanne
(1) Kooli hoolekogu ülesanne on kooli õpilaste, õpetajate, kooli pidaja (edaspidi Põlva vald), õpilaste vanemate, vilistlaste ja kooli toetavate organisatsioonide ühistegevus õppe ja kasvatuse suunamisel, planeerimisel ja jälgimisel ning õppeks ja kasvatuseks paremate tingimuste loomine.
(2) Lasteaia hoolekogu on alaliselt tegutsev organ, kelle ülesanne on jälgida, et õppe- ja kasvatustegevus vastaks laste arengule ja huvidele ning teha sellesuunalist koostööd lasteaia personaliga.
(4) Kooli hoolekogu ülesandeks on muuhulgas:
1) anda arvamus kooli õppekava ja selle muudatuste kohta;
2) nõusoleku andmine riikliku õppekava kohustuslike õppeainete nimistu muutmiseks;
3) osaleda kooli arengukava ettevalmistamisel ning anda selle kohta enne kinnitamist oma arvamus;
5) avaldada arvamust kooli vastuvõtu korra ja tingimuste eelnõu või nende muutmise eelnõu kohta;
6) otsustada vajadusel nõusoleku andmine või sellest keeldumine haridus- ja teadusministri kehtestatud koolivaheaegadest erinevate koolivaheaegade kehtestamiseks;
7) avaldada arvamust kooli kodukorra ja õpilaskodu kodukorra eelnõu või selle muutmise eelnõu kohta;
8) avaldada arvamust arenguvestluse korraldamise tingimuste ja korra eelnõu või nende muutmise eelnõu kohta;
9) arutada läbi õpilaste turvalisusega seotud riskid õppe- ja kasvatustegevuses ning avaldada arvamust riskide vältimiseks kavandatud meetmete kohta;
10) avaldada arvamust kooli palgakorralduse põhimõtete kohta;
11) arutada vajadusel läbi kooli kasutatavas ujulas lastega juhtunud vigastused, basseinivee kontrolli tulemused ja muude nõuete täitmine;
12) kuulata ära koolitervishoiuteenuse osutaja õppeaasta jooksul kogutud terviseinfo analüüs ja ettepanekud;
13) avaldada arvamust kooli eelarve projekti kohta;
14) teha vajadusel ettepanek pikapäevarühma moodustamiseks;
15) teha ettepanekuid pikapäevarühma töö planeerimiseks ja korraldamiseks;
16) otsustada nõusoleku andmine või sellest keeldumine seaduses sätestatud klassi täitumuse ülemisest piirnormist suurema klassi täitumuse piirnormi kehtestamiseks;
17) avaldada arvamust kooli sisehindamise aruande kohta;
18) tutvuda sisehindamise küsimustes kooli nõustamise tulemuste kohta koostatud tagasisidearuandega;
19) kehtestada kooli õppealajuhataja, õpetajate, tugispetsialistide ning teiste õppe- ja kasvatusalal töötavate isikute ametikohtade täitmiseks korraldatava konkursi läbiviimise kord ja anda arvamus direktori vaba ametikoha täitmiseks korraldatava konkursi läbiviimise korra kohta;
20) õpilase või vanema pöördumise alusel arutada läbi ja võtta seisukoht koolis õpetamist ja kasvatamist puudutavas vaidlusküsimuses;
21) nimetada oma esindajad komisjonide ja töörühmade koosseisu õigusaktides ette nähtud juhtudel või kooli direktori ettepanekul, samuti vajadusel esindaja, kes osaleb õppenõukogu koosolekul;
22) teha vallavalitsusele ettepanekuid kooliga seotud küsimuste paremaks lahendamiseks.
(5) Lasteaia hoolekogu ülesandeks on muuhulgas:
1) teha vallavalitsusele ettepanek laste arvu suurendamiseks sõimerühmas, lasteaiarühmas ning liitrühmas;
2) osaleda lasteaia arengukava koostamisel;
3) teha direktorile ja vallavalitsusele ettepanekuid laste arengut toetava õpi- ja kasvukeskkonna tagamiseks;
4) osaleda lasteaias tervise edendamise korraldamisel;
5) kooskõlastada laste haigestumise ja vigastuste ennetamise ja keskkonna ohutuse hindamise riskianalüüsi juhend;
6) tutvuda laste haigestumise ja vigastuste ennetamiseks ja keskkonna ohutuse hindamiseks tehtud riskianalüüsiga;
7) avaldada arvamust lasteaia õppekava eelnõu kohta;
8) teha lasteaiale ettepanekuid õppekavasse õppe- ja kasvatustegevusega seotud täiendavate sätete lisamiseks;
9) anda päevakava koostamisel soovitusi laste lasteaeda toomise ja koju viimise aja kohta;
10) kooskõlastada lasteaia sisehindamise aruanne;
11) kinnitada lasteaia kodukord;
12) teha vallavalitsusele ettepanek lasteaia aastaringse või hooajalise tegutsemise kohta;
13) teha vallavalitsusele ettepanek lasteaia lahtiolekuaja kohta;
14) kuulata ära direktori esitatud ülevaade lasteaia õppe- ja kasvatustegevusest, majanduslikust seisust ja raha kasutamisest ning tutvuda direktori esitatud teabega lasteaia majandusliku seisundi olulise halvenemise ja järelevalveasutuse tehtud ettekirjutuste kohta;
15) kinnitada õpetajate, õppealajuhataja ning teiste õppe- ja kasvatusalal töötavate isikute vaba ametikoha täitmiseks konkursi läbiviimise kord;
16) anda direktorile ja vallavalitsusele soovitusi lasteaia eelarve koostamisel ja eelarvevahendite otstarbekaks kasutamiseks;
17) otsustada lapse toidukulu päevamaksumus;
18) teha vajadusel ettepanekuid lasteaias pakutava toiduvaliku määratlemiseks;
19) osaleda oma esindaja kaudu direktori vaba ametikoha täitmiseks korraldatud konkursi komisjoni töös;
20) teha vallavalitsusele ettepanekuid lasteaia tegevusega seotud küsimuste paremaks lahendamiseks.
(2) Kooli hoolekogu koosolekud toimuvad õppeaasta kestel vähemalt üks kord nelja kuu jooksul ning lasteaia hoolekogu koosolekud toimuvad õppeaasta kestel vähemalt üks kord kolme kuu jooksul.
(4) Hoolekogu tööplaan avalikustatakse haridusasutuse veebilehel seitsme päeva jooksul pärast tööplaani kinnitamist.
§ 16. Hoolekogu juhtimine
§ 17. Hoolekogu korraline koosolek
(4) Hoolekogu korralise koosoleku toimumise aeg, koht ja kavandatud päevakord tehakse vanematele teatavaks hiljemalt kolm päeva enne koosoleku toimumist.
§ 18. Hoolekogu erakorraline koosolek
(1) Hoolekogu erakorralise koosoleku kutsub kokku hoolekogu esimees vähemalt kahe hoolekogu liikme, direktori või vallavalitsuse haridus- ja kultuuriosakonna ettepanekul või kui see on vajalik erakorralise küsimuse lahendamiseks.
(3) Hoolekogu erakorralise koosoleku toimimise aeg, koht ja kavandatud päevakord tehakse vanematele teatavaks hiljemalt hoolekogu koosoleku toimumisega samal päeval.
§ 19. Koosoleku läbiviimine
§ 20. Koosoleku protokoll
(4) Hoolekogu protokollid koos muude hoolekogu tööd puudutavate dokumentidega säilitatakse vastavalt haridusasutuse asjaajamiskorrale.
§ 21. Hoolekogu otsuste vastuvõtmine ja täitmine
(3) Hoolekogu otsused võetakse vastu kohalolijate lihthäälteenamusega. Hääletamine on hoolekogu otsusel avalik või salajane. Poolt- ja vastuhäälte võrdse arvu korral on otsustavaks hoolekogu esimehe, tema äraolekul aseesimehe hääl.
(4) Hoolekogu otsused tehakse adressaatidele teatavaks koosolekule järgneval tööpäeval.
(5) Hoolekogu ettepanekutega arvestamist korraldab ja kontrollib hoolekogu esimees, tema äraolekul hoolekogu aseesimees, ning teavitab sellest järgmistel koosolekutel hoolekogu liikmeid.
§ 22. Otsuse vastuvõtmine side- või infotehnoloogiliste vahendite kaudu
(3) Hoolekogu liige teavitab hoolekogu esimeest oma seisukohast.
(4) Hääletustulemused protokollib hoolekogu esimees. Protokolli allkirjastab hoolekogu esimees. Protokollis tuuakse välja hoolekogu liikmete antud vastuse aeg ja sisu.
§ 23. Aruandlus
(1) Hoolekogu kinnitab igal aastal augusti- või septembrikuus aruande eelmise õppeaasta tegevuste kohta. Aruanne avalikustatakse haridusasutuse veebilehel.
(2) Aruandes kajastatakse õppeaasta jooksul tehtud tööd, saavutatud tulemused, lahendatud küsimused ja uueks õppeaastaks kavandatavad plaanid.
Põlva Vallavolikogu 10. mai 2017. a määrus nr 10 "Põlva valla haridusasutuste hoolekogu moodustamise kord ja töökord", Laheda Vallavolikogu 28. oktoobri 2010. a määrus nr 11 "Haridusasutuste hoolekogu liikmete valimise kord" ja Vastse-Kuuste Vallavolikogu 26. jaanuari 2012. a määrus nr 4 "Vastse-Kuuste valla munitsipaalasutuste hoolekogu moodustamine ja töökord" tunnistatakse kehtetuks.